da en da nl ca da da de es da da da da da da da da da nn da da da da da da pl da da da da da da da da da da da da da da da da da da eo ca de de da da en da de de da da da da de da da da da da da da da da da da da da nl da en da da es nl da
”IRONMAN Copenhagen” medfører kø og omkørsler på motorvejene | Vejdirektoratet
16.8.2022 10:30:00 CEST | Vejdirektoratet
Trafikanter på vejene i og omkring København - særligt nord for hovedstaden - skal forberede sig på omkørsler og forlænget rejsetid i forbindelse med afviklingen af ”IRONMAN Copenhagen”, der bliver afholdt søndag den 21. august. Vejnettet vil være påvirket fra tidlig morgen til sidst på eftermiddagen.
Når ”IRONMAN Copenhagen” søndag den 21. august fylder gader og veje med seje mænd og kvinder, der skal gennemføre en triatlon, så vil det medføre trafikale udfordringer, kødannelse og omkørsler på vejnettet.
Trafikanter skal derfor forberede sig på forlænget rejsetid på vejene omkring det nordlige København, hvor vejnettet vil være påvirket fra tidlig morgen til sen eftermiddag.
Vejdirektoratet opfordrer til, at både deltagere til ”IRONMAN Copenhagen” og alle øvrige trafikanter i området sætter ekstra tid af til rejsen og følger Vejdirektoratets trafikråd på dagen.
Afdelingsleder Søren Carlsen Kjemtrup, Vejdirektoratet, siger:
”Sportsstævnet ”IRONMAN Copenhagen” kan snildt tiltrække op til 200.000 tilskuere, og det er rigtig mange mennesker at samle i vores tætte hovedstad. Det kommer uden tvivl til at påvirke trafikken både i og rundt om København. Vi har prøvet det før, og det skal nok forløbe uden de store problemer, hvis man som trafikant er opmærksom og orienterer sig på trafikinfo.dk, DR P4 Trafik og følger Vejdirektoratets råd.”
Triatlonen består af 3,8 kilometer svømning ved Amager Strandpark og 180 kilometer cykling fra København op langs Strandvejen og gennem Nordsjælland, så cykelrytterne kommer gennem by, kystlinje og landevej.
Til sidst skal deltagerne ud på en maraton, der er inddelt i fire omgange og foregår i hjertet af København. Ruten går blandt andet forbi Den Lille Havfrue, Amalienborg Slot og Nyhavn, og der er målstreg på Christiansborg Slotsplads.
Gode råd til trafikanter
Hvis muligt bør man benytte sig af den kollektive trafik til startområdet.
Kører man i bil, så kør i god tid.
Afsæt ekstra rejsetid, da der vil være kø.
Hold dig orienteret og hør DR P4 Trafik, mens du kører.
Søg aktuel trafikinformation på trafikinfo.dk, før du kører.
Forvent kødannelser i området omkring motorvejskryds Kongens Lyngby og Lyngby Omfartsvej, og sæt ekstra tid af til turen. Trafikken vil være påvirket mellem kl. 09.00 og 17.00. Risikoen for kødannelser er størst mellem kl. 12.00 og 16.00.
Frakørselsrampe 17 Jægersborgvej i nordgående retning mod Helsingør på Motorring 3 lukkes for al trafik i tidsrummet fra kl. 09.00 til 17.00. Trafikanter, som skal køre mod Gentofte, opfordres til at anvende frakørsel 18 Nybrovej.
Frakørselsrampe 17 Jægersborgvej i sydgående retning mod Køge på Motorring 3 lukkes for al trafik mod Gentofte i tidsrummet fra kl. 09.00 til 17.00. Trafikanter, som skal køre mod Gentofte, opfordres til at anvende frakørsel 16 Lyngby C.
Frakørselsrampe 7 Jægersborgvej i nordgående retning mod Helsingør på Helsingørmotorvejen lukkes for al trafik i tidsrummet fra kl. 09.00 til 17.00. Trafikanter opfordres til at anvende frakørsel 5 Nybrovej.
Søg aktuel trafikinformation på trafikinfo.dk, før du kører.
Hold dig orienteret og hør DR P4 Trafik, mens du kører.
For rejsende med kollektiv trafik:
Vær opmærksom på, at der er omlægninger af busruter i området.
Planlæg din rejse i god tid.
Tjek Rejseplanen eller DOT, før du rejser.
På Vejdirektoratets trafikkort kan man altid holde sig opdateret om den aktuelle trafiksituation og få viden om restriktioner for trafikken, konkrete vejarbejder og øvrige trafikmeldinger.
Læs mere om trafikken på Trafikinfo.dk
Læs mere om ”IRONMAN Copenhagen”
Tlf:72 44 24 24sckj@vd.dk
Tlf:20 61 26 64
Tlf:51 83 33 93
Triatlonen består blandt andet af 3,8 kilometer svømning ved Amager Strandpark. Arkivfoto: Casper Fenger/IRONMAN.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
Vi øger sikkerhed og kørekomfort på to sydfynske broer6.10.2022 12:29:28 CEST | Pressemeddelelse
Vejdirektoratet går snart i gang med nogle mindre reparationer af belægningen på Svendborgsundbroen og Siøsundbroen. Reparationerne skal øge trafiksikkerheden og give trafikanterne bedre kørekomfort.
11 nationale cykelruter får egen hjemmeside5.10.2022 06:00:00 CEST | Nyhed
Det er foreningen Dansk Cykelturisme, der har fået til opgave at udvikle og drive den nye hjemmeside, der er planlagt til at stå klar i begyndelsen af det nye år.
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022